Foto: privatization.gkk.uz «Sharq» aksiyalarining 24,6 foizi kimoshdi savdosiga qo‘yildi. Bundan Davlat raqobat qo‘mitasi ma’lumotlari darak beryapti. Aksiyalar to‘plami 11,2 million dollarga baholanmoqda. «Sharq» nashriyot-matbaa aksiyadorlik kompaniyasi O‘zbekistonning eng qadimiy poligrafiya kompaniyasidir. Uning tarixi 1921 yil mart oyida tashkil etilgan bosmaxona va 1924 yilda tashkil topgan «Sredazkniga» nashriyot uyidan boshlanadi. 1991 yilda gazeta-jurnal nashriyoti va uning bosmaxonalari O‘zbekiston Respublikasi prezidenti devoni ishlar boshqarmasi huzuridagi «Sharq» nashriyot-matbaa konserniga aylantirildi. Bugungi kunda kompaniya mamlakat va Markaziy Osiyodagi eng yirik gazeta-jurnal majmuidir. Kompaniyaning asosiy aksiyadori Davlat aktivlarini boshqarish markazi bo‘lib, u kompaniya aksiyalari 95 foiziga egalik qiladi.